Ég skrifa aðeins út frá mér en þú lest það allt með hliðsjón af þér eða því sem ég hef sagt og gert , jafnvel látið í ljós að sé með svofelldum hætti . Þess vegna eigum við ólíkan samastað með vísun á báða bóga og vitund um það að í veröld okkar liggja vegirnir sitt á hvað . Þetta ljóð söngvaskáldsins Aðalsteins Ásbergs Sigurðssonar lýsir á áhugaverðan hátt því sem gerist þegar samskipti milli einstaklinga eru flókin og erfið , þegar það vantar þennan heilbrigða vinkil sem felst í því að taka fólki eins og það er , með kostum þess og göllum og stunda virka hlustun eftir því sem fólk er að segja eða hefur fram að færa . Og ef að það er reynt , þá er fólk nú þegar búið að mynda sér skoðun út frá annarlegum sjónarmiðum , þannig að þú stendur varnalaus gagnvart því sem sagt er eða miðlað hefur verið um þig og þitt líf . Aðstæður sem þessar eru því miður of algengar í dag , þar sem við sjáum þetta á samfélagsmiðlum gagnvart þekktum sem óþekktum einstaklingum og komentakerfi fjölmiðla eru full af sérfræðingum sem vita allt betur um líf þeirra sem verið er að fjalla um hverju sinni . Að vera í þessari stöðu er full af sársauka og varnaleysi . Svolítið eins og að vera staddur í óbyggðum þar sem þú hefur engan til að treysta á nema þig og þitt eigið hyggjuvit og hjarta . Freistingarnar geta verið nokkrar í slíkum aðstæðum þar sem þig langar til að losna við sársaukann og óvissuna , hrópa í eyðimörkinni , sannfæra heiminn um það að þú sért í lagi , það sem hefur verið sagt og metið sé ekki rétt . Það krefst þess að þú sért nákvæmlega þú , með öllu sem þér tilheyrir . Málið er það að ætlum við að fara í gegnum lífið leitandi að staðfestingu á því að við eigum engan samastað , þá munum við finna þá staðfestingu , því að við höfum gert þá leit að markmiði okkar . Djöfullinn eða hið illa á sér margar birtingarmyndir og birtist oftar en ekki í því þegar mennskan þín og virði er dregin í efa af umhverfinu þínu og mistökin þín negld á kross , óafturkærf , stöðug áminning um að þú sért ekki heil eða heill . Jesús hafnar þessu , hann bíður illskunni birginn . Innst inni í hjartanu vitum við betur en að fallast á slík skipti . Jesús kom nefnilega ekki í heiminn til að bjarga okkur frá okkar eigin mennsku . Hann gefur okkur ekki útgönguleið frá lífinu og öllu því sem fylgir . Jesú gekk á undan okkur , í gegnum það sama í óbyggðunum og þekkir þess vegna baráttuna og um leið það að hafa sigur . Jesús sem býður okkur að finna vonina og hugrekkið í Guði , sem kallaði hann og okkur öll , elskuð börn sín , þannig að við gætum uppgötvað hver við erum og öðlast þannig um leið hugrekki til að vera trú okkur sjálfum með því að fylgja hjartanu , jafnvel þó slík trú dragi okkur endrum eins út í óbyggðirnar . Það er á þeim stað sem heimurinn verður heill , því þó það feli í sér að við þurfum að standa stundum ein , með sjálfum okkur , full ótta og efa um hæfni okkar til að fara inn í slíka óvissu og varnarleysi . Þá skaltu vita að það er á þeim stað , ef þú trúir og fylgir hjartanu þínu , sem þú verður heil / heill og veröldin þín breytist um leið , því það ert þú sem ræður ferðinni í þínu lífi . Það er á þeim stað sem kraftaverkin gerast og lífið , gleðin og vonin verða til .